Ευχαριστήρια επιστολή του Ιδρυτή & Διευθύνων συμβούλου Διεξόδου, κ. Νίκου Κορδόση, προς τον Δήμαρχο Λευκάδας κ. Χαράλαμπο Καλό.

---

Προς τον Ιερή Πόλη Μεσολογγίου 28 Ιουλίου 2022

Κύριο

Χαράλαμπο Καλό

Δήμαρχο Λευκάδας

Αξιότιμε και αγαπητέ μας κύριε δήμαρχε,

Για τέταρτη συνεχή χρονιά φέτος πραγματοποιήσαμε με επιτυχία τις εκδηλώσεις τιμής και ευγνωμοσύνης του Μεσολογγίου προς τους κατοίκους του νησιού Κάλαμος για την φιλοξενία που οι πρόγονοί τους προσέφεραν στους δικούς μας κατά τη διάρκεια των πολιορκιών αλλά και στη συνέχεια μέχρι την απελευθέρωση της πόλης το 1829.

Και η επιτυχία αυτή οφείλεται κατά κύριο λόγο στη δική σας ουσιαστική και έμπρακτη αρωγή που μας παρείχατε και για τον λόγο αυτό σας ευχαριστούμε θερμά.

Ευελπιστούμε ότι οι δεσμοί φιλίας που αναπτύσσονται ήδη μεταξύ των δύο ιστορικών τόπων, και πρωτίστως η έκδηλη ευαισθησία σας στην διατήρηση της ιστορικής μνήμης, θα αποτελέσουν τη βάση έτσι ώστε οι εκδηλώσεις αυτές να μετατραπούν σε θεσμό.

Σας ευχόμαστε κάθε επιτυχία στο έργο σας.

Με εξαιρετική εκτίμηση,

Νίκος Κορδόσης Γεράσιμος Κοτσίρης

Ιδρυτής & Διευθύνων σύμβουλος Διεξόδου Πρόεδρος Ναυτικού Ομίλου